text: [{"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000011", "text": "Kinenwa kya Leza kinena namani pa mwadi mwa kwikadila bantu mu \u201cmafuku a mfulo\u201d?"}, {"text_idx": "#000015", "text": "2, 3. Bana ba bwanga ba\u0304ipangwile Yesu kipangujo\u2019ka, le nandi we\u0304batentulwile namani?"}, {"text_idx": "#000016", "text": "2 Yesu Kidishitu we\u0304sambi\u0304le pa Bulopwe bwa Leza bwine bukafundula bibi ne kwalamuna ntanda ke paladisa. (Luka 4:43) Ino bantu ba\u0304di basaka kuyuka kitatyi kikafika buno Bulopwe. Enka ne bana ba bwanga bandi ba\u0304mwipangwile amba: \u201cWitulombole\u2019po bidi, I kyaba\u2019ka kikekala\u2019ko bino bintu, ne i kika kikekala kiyukeno kiketuyukija kitatyi kya kwikala\u2019po kobe ne kya mvuyo ya ngikadilo ya bintu?\u201d (Mateo 24:3) Yesu we\u0304batentulula amba enka Yehova Leza ye uyukile difuku dine dikafula ino ngikadilo ya bintu. (Mateo 24:36) Inoko Yesu wa\u0304laile bintu bikalongeka pano pa ntanda kumeso\u2019tu kwa Bulopwe kuletela bantu ndoe ne mutyima-ntenke wa bine. Byaa\u0304laile byo bino byotumona dyalelo!"}, {"text_idx": "#000017", "text": "3 Kumeso kwa kubandaula bubinga bulombola amba tudi ku \u201cmvuyo ya ngikadilo ya bintu,\u201d tutalei bidi bityetye divita dimo padi dyakomenwe bantu bonso kumona. Dya\u0304lwilwe mu bi\u0304kalo bya mushipiditu kebimweka, ino bipa byalupukile\u2019ko bitutenga ne batwe."}, {"text_idx": "#000019", "text": "4 Shapita ubadikile uno mu dino dibuku i mushintulule amba Yesu Kidishitu wabikele bu Mulopwe mu\u0304lu mu mwaka wa 1914. (Tanga Danyele 7:13, 14.) Kinondanonda na kupebwa lupusa lwa Bulopwe, Yesu wekwete\u2019ko na mingilo. Bible unena\u2019mba: \u201cKwatambile divita mu\u0304lu: Mikele [dijina dikwabo dya Yesu] ne bamwikeulu bandi balwa na mpumina [Satana Dyabola], mpumina nandi ne bamwikeulu bandi kebalu nabo.\u201d * Satana ne bamwikeulu bandi babi, bandemona, bashindilwe ne kupangwa mu\u0304lu, baelwa pano panshi. Bana ba Leza ba ku mushipiditu basangele mwanda Satana ne bandemona bandi bapangilwe. Ino bantu kebadipo mu nsangaji. Mwanda Bible wa\u0304laile amba: \u201cMalwa obe ntanda . . . mwanda Dyabola watu\u0304kila pomudi, udi na bulobo bukatampe, pa kuyuka\u2019mba udi na kakitatyi katyetye.\u201d\u2014Kusokwelwa 12:7, 9, 12."}, {"text_idx": "#000022", "text": "6 \u201cMuzo ukatamba muzo mukwabo ne bulopwe nabo bulopwe bukwabo.\u201d (Mateo 24:7) Midiyo ne midiyo ya bantu i bafwe mu mavita alwilwe mu myaka katwa kashele yapwile\u2019i. Mulembi umo wa ma\u0304nga mwine Beletanye wa\u0304sonekele amba: \u201cMyaka katwa ka 20 yamwangile mashi mavule kutabuka mu ma\u0304nga yonso. . . . Ya\u0304di myaka katwa ya divita dya zenzeka, mwanda yadi\u2019tu na bitatyi bityetye kadi bi\u0304pi byambulwa bulwi bwa mata buteakanibwe kuntu kampanda.\u201d Lapolo wa Worldwatch Institute inena\u2019mba: \u201cBuvule bwa bantu bafwile mu divita dya myaka katwa [ka 20] bupityile misunsa isatu buvule bwa ba\u0304fwile mu mavita onso a tamba mu myaka katwa kabajinji K.K. kutu\u0304la mu 1899.\u201d Kudi bantu midiyo 100 ne kupita bafwile mu mavita tamba mu 1914. Eyo, nansha byotupepwanga mutyima na bulanda bwa kujimija muswe wetu umo ku divita, ino fwatakanya bulanda ne misanshi ya bantu midiyo ne midiyo bafwidilwe babo."}, {"text_idx": "#000023", "text": "7 \u201cKukekala bimpengele bya nzala.\u201d (Mateo 24:7) Bakimbi banenanga amba mu myaka 30 ishele kunyuma\u2019i, bidibwa byavudile mpata. Inoko, bipupo bya nzala bikimwesha bavule malwa mwanda wa kubulwa lupeto lwa kupota nalo bidibwa nansha ntanda ya kudima. Mu matanda akishidimuka, mudiyala umo ne musubu wa bantu badi na musokwe wa kudya dolala imo ku difuku, pakwabo ne imo mine ikola. Bavule mu bano bantu i ba mufwa-nzala ba nyeke. Kitango Kitala Bukomo bwa Ngitu Ntanda Yonso (OMS) kilanga amba kubulwa kudya biyampe ko kwine kwipaya bana midiyo itano ne musubu mwaka ne mwaka."}, {"text_idx": "#000024", "text": "8, 9. I bika bilombola amba bupolofeto bwa Yesu butala pa kutenkana kwa nshi ne bipupo bya mba\u0301 i bufikidile?"}, {"text_idx": "#000025", "text": "8 \u201cKukekala kutenkana kukatampe kwa ntanda.\u201d (Luka 21:11) Mungya Kitango kya Bujinguludi bwa Nshi kya mu E\u0301tats-Unis, kudi kintu kya bitenshi bikatampe 19 bitenkanya nshi mwaka ne mwaka. Kuno kutenkana kwikalanga na bukomo bwa kupomona mobo ne kufulamuna nshi. Kadi mwaka ne mwaka kwikalanga kutenkana kwa nshi kukatampe konakanyanga mobo. Malapolo alombola\u2019mba kutenkana kwa ntanda i kukubije bantu midiyo ibidi ne musubu tamba 1900. Lapolo imo inena\u2019mba: \u201cKwendelela kwa busendwe i kutyepeje bitye\u2019tu kibalwa kya bafwa.\u201d"}, {"text_idx": "#000028", "text": "10 Pa kutela myanda imoimo mikatampe ilongeka ntanda yonso, Bible ulaile amba mu mafuku a mfulo bantu bakashinta bya binebine. Mutumibwa Polo wa\u0304lombwele mukekadila bantu bavule bene. Wa\u0304nene amba: \u201cMu mafuku a mfulo kukekalanga bitatyi bya makambakano bikomo ne mwa kulongela.\u201d (Tanga 2 Temote 3:1-5.) Penepa Polo wa\u0304nena amba bantu bakekala"}, {"text_idx": "#000032", "text": "badi na mumwekelo wa bwine Leza, ino batuna bukomo bwa bwine Leza"}, {"text_idx": "#000038", "text": "\u201cMyanda miyampe ya Bulopwe ikasapulwa pa ntanda yonso ikelwe na bantu.\u201d\u2014Mateo 24:14"}, {"text_idx": "#000040", "text": "14 \u201cIno myanda miyampe ya Bulopwe ikasapulwa pa ntanda yonso ikelwe na bantu,\u201d mo mwa\u0304nenene Yesu Kidishitu mu bupolofeto bwandi butala \u201cmvuyo ya ngikadilo ya bintu.\u201d (Tanga Mateo 24:3, 14.) Kujokoloka ntanda yonso, myanda miyampe ya Bulopwe\u2014ya kuyuka Bulopwe bwine i kika, byobukalonga, ne motukokeja kumwena\u2019mo byabuyabuya\u2014isapulwanga mu matanda 230 ne kupita, mu ndimi tutwa na tutwa. Batumoni ba Yehova midiyo ne midiyo basapulanga na bupyasakane ino myanda miyampe ya Bulopwe. \u201cBatambile mu mizo yonso ne bisaka ne bantu ne ndimi.\u201d (Kusokwelwa 7:9) Batumoni bendejanga bifundwa bya Bible ku bitupu ku mobo a midiyo ya bantu basaka kuyuka byobya bine bifundija Bible. Bine, kuno shako ko kufikidila kukatakata kwa bupolofeto, kupityidila mwanda Yesu wa\u0304laile bene Kidishitu ba bine amba, \u201cmukashikibwa na bantu bonso\u201d!\u2014Luka 21:17."}, {"text_idx": "#000045", "text": "17. Mwanda waka konakanibwa kwa babi kukatulumuja bavule?"}, {"text_idx": "#000046", "text": "17 Yesu wa\u0304laile amba bantu bavule bakapumpunya bukamoni bulombola\u2019mba tudi mu mafuku a mfulo. Bonakani bwa babi bukafika na mu kitulumukila ne bwa mu kukopa kwa diso. Bukatulumuja bantu bavule pamo bwa ngivi wa bufuku. (Tanga 1 Tesalonika 5:2.) O mwanda Yesu wa\u0304dyumwine amba: \u201cMwanda monka moba\u0304di bekadile mu oa mafuku a kumeso kwa Dilobe, badya batoma, bana-balume basonga, bana-bakaji nabo basongwa, kufika ne difuku dya\u0304twelele Noa mu safina, kadi keba\u0304tele\u2019kopo mutyima enka ne bya\u0304ile Dilobe dye\u0304bakomba bonso, ne kitatyi kya kwikala\u2019po kwa Mwana\u0304 muntu nakyo kikekalanga\u2019nka nabya.\u201d\u2014Mateo 24:37-39."}, {"text_idx": "#000050", "text": "Mafuku a mfulo ayukenanga ku mavita, bipupo bya nzala, kutenkana kwa nshi, ne bipupo bya mba\u0301.\u2014Mateo 24:7; Luka 21:11.\nMu mafuku a mfulo, bavule besenswe abo bene, basenswe lupeto, ne makayo ino kuswa Leza mpika.\u20142 Temote 3:1-5.\nMu ano mafuku a mfulo, myanda miyampe ya Bulopwe isapulwanga ntanda yonsololo.\u2014Mateo 24:14."}, {"text_idx": "#000051", "text": "Mafuku a mfulo ayukenanga ku mavita, bipupo bya nzala, kutenkana kwa nshi, ne bipupo bya mba\u0301.\u2014Mateo 24:7; Luka 21:11."}, {"text_idx": "#000052", "text": "Mu mafuku a mfulo, bavule besenswe abo bene, basenswe lupeto, ne makayo ino kuswa Leza mpika.\u20142 Temote 3:1-5."}, {"text_idx": "#000053", "text": "Mu ano mafuku a mfulo, myanda miyampe ya Bulopwe isapulwanga ntanda yonsololo.\u2014Mateo 24:14."}, {"text_idx": "#000054", "text": "Bible ulondololanga bipangujo bya mvubu mu bu\u0304mi biipangulanga midiyo ne midiyo ya bantu ntanda yonso. Le nobe usaka alondolole byobe?"}]